TM: Miehen älykkyys vaikuttaa hänen autonsa vähäpäästöisyyteen – suomalaistutkimus mittasi asiaa näillä perusteilla

toimitus

Miehen älykkyys vaikuttaa siihen, miten vähäpäästöisen auton hän valitsee, selviää Tekniikan Maailman (TM) esiin nostamasta suomalaistutkimuksesta.

Tutkimuksen aineistossa tarkasteltiin 140 000 miesten tekemää autohankintaa Suomessa vuosina 2008–2011.

– Ne miehet, jotka olivat saaneet korkeampia pisteitä kognitiivisia taitoja mittaavissa testeissä, ostivat myös vähäpäästöisempiä autoja, Tekniikan Maailman jutussa kerrotaan.

Miesten älykkyysmittarina käytettiin heidän varusmiespalvelusaikana suorittamiaan testejä, mutta tutkijoille luovutetusta aineistosta oli poistettu kaikki henkilötiedot.

Tulosten mukaan älykkyys vaikutti päästöihin yhtä paljon kuin tulotaso, ja enemmän kuin ikä tai kotitalouden pääluku.

Tutkimuksen teki suomalais-amerikkalainen tutkimusryhmä: Hankenin kauppakorkeakoulun professori Jaakko Aspara sekä yhdysvaltalaiset professorit Xueming Luo (Templen yliopisto) ja Ravi Dhar (Yalen yliopisto).

Tutkimus julkaistiin alkuvuonna amerikkalaisessa Journal of Consumer Research -lehdessä, TM kertoo.